
PSOVKA I KLETVA 
SU NAJVEĆA SRAMOTA 
NAŠEGA NARODA 

Ovakve natpise imali smo ovih dana 
prigode čitati ne samo u predvorjima 
naših crkava, već i u dućanskim izlo¬ 
zima, na oglasnim stupovima i na osta¬ 
lim javnim mjestima. Gledali smo lju¬ 
de, kako čitaju ove nadpise i po izrazu 
njihovih lica mogli smo zaključiti, da 
kod nas još uviek postoji velik broj 
ljudi, koji olako gledaju na problem 
psovke i kletve, koji u najmanju ruku 
smatraju pretjeravanjem, kad se kaže 
i tvrdi, da su psovka i kletva naša naj¬ 
veća narodna sramota. Postoji kod nas 
još uviek dosta velik broj ljudi, koji 
drže, da problem psovke i kletve nije 
tako važan, da bismo ga mogli obilje¬ 
žiti kao naš družtveni i naš narodni 
problem. Postoji velik broj takvih, koji 
misle i smatraju, da je problem psovke 

i kletve problem odgoja i ukusa poje¬ 
dinca, a u najboljem slučaju da su. 
psovka i kletva problem, kojim ima da 
se pozabavi Crkva. 

Naš preuzvišeni Nadpastir ne misli 
tako. On, a s njime i svi oni, koji s lju¬ 
bavlju i skrbi promatraju život našega 
naroda, koje veseli svaki njegov uspjeh, 
a zabrinjuje svaka zabluda i svako za¬ 
stranjivanje, sa žalošću su u srdcu mo¬ 
rali ustanoviti, da su psovka i kletva 
zlo, koje je u našem narodu odavna po¬ 
primilo obćeniti, društveni karakter. 
Za nas se može reći, da kod nas ne 
psuju pojedinci, već da psuje narod; 
toliko je ova opačina zatrovala naš na¬ 
rod, toliko je zahvatila maha ova opa¬ 
sna zaraza. Radi toga je naš preuzviše¬ 
ni Nadpastir stao na stanovište, da se 
borba protiv psovke i kletve u našem 
narodu ima postaviti na najširu na¬ 
rodnu bazu. U ovoj borbi moraju uče¬ 
stvovati svi narodni slojevi, sve narod¬ 
ne ustanove i sva narodna društva. 
Protiv psovke i kletve se ima podići 
cjelokupno naše javno mišljenje; psov¬ 
ka i kletva imaju postati obće žigosa- 
nim porokom. Ovaj je cilj imalo pred 


sobom vodstvo pokreta protiv psovke i 
kletve, kad je danas na ovaj sastanak 
pozvalo Vas, predstavnike sviju zagre¬ 
bačkih kulturnih, vjerskih i humanih 
društava. Ovaj sastanak vas ima 
uvjeriti, kako je krajnje vrieme, da se 
cjelokupna hrvatska javnost mužki i 
otvoreno svrsta u borbu protiv psovke 
i kletve, protiv tog najvećeg poroka, a 
ujedno i najveće sramote našega na¬ 
roda. 

ICattamo- dca^uli 

Poslije razuma i slobodne volje dar 
govora, jezik, najljepši je i najodličniji 
ukras, kojim se čovjek odlikuje od svih 
ostalih stvorenja. Samo zahvaljujući 
daru govora čovjeku je moguće pri- 
obćavati svoje misli, svoje sudove i 
svoje osjećaje; samo po daru govora 
moguć je društveni saobraćaj među 
ljudima, u punom njegovom obsegu; 
samo je po daru govora moguć pun 
kulturni saobraćaj među narodima i 
među generacijama. Sve ono liepo, što 
nazivamo prošlošću i tradicijom, svi 
napori, sav trud prošlih pokoljenja oko 

kulturnog usavršavanja i duhovnog po¬ 
dizanja ostali bi nam u glavnom nepo¬ 
znati i nedostupni, kad čovjek ne bi bio 
obdaren mogućnošću govora, kad bi bio 
niem. Istina je da čovjek može svoja 
uzvišena čuvstva izraziti i kistom na 
platnu i dlietom u kamenu i nožem u 
drvu; svoje misli može priobćiti i ve¬ 
lebnim glasbenim skladbama i arhitek¬ 
tonskim djelima; ali ipak ostaje nepo¬ 
bitna istina, da je jezik prvo i najvaž¬ 
nije sredstvo saobćavanja misli, osje¬ 
ćaja i sudova, da je jezik nuždno sred¬ 
stvo potpunog socialnog i kulturnog do¬ 
dira između pojedinaca, naroda i po¬ 
koljenja. 

Obće je poznata, već odavno izreče¬ 
na rieč, da je jezik najveće narodno 
blago. Smatramo, da ovo nije nimalo 
pretjerano rečeno. Jezik je na neki na¬ 
čin mjerilo kulturnog razvitka nekog 
naroda, on je odraz njegove obrazova¬ 
nosti, uglađenosti i plemenštine. U ko¬ 
liko je naš kulturni duhovni život bo¬ 
gatiji i bujniji, to će trebati više izraza, 
da bi riečima mogao oblikovati svoju 
unutarnju sadržinu, pak će nam radi 
toga i jezik biti bogatiji i bujniji; što 


su naša čuvstva, što su naši osjećaji 
plemenitiji i uglađeniji, to će nam i 
izrazi biti profinjeniji, a jezik sam ple¬ 
menitiji i uglađeniji. Jezik je prema' 
tome ogledalo kulture, civiliziranosti, 
uglađenosti i finoće ne samo pojedi¬ 
naca nego i čitavih naroda. Opravdano 
je dakle, što svaki narod čuva i gaji 
svoj jezik kao zjenicu svoga oka, kao 
najveće i najdragocjenije svoje blago. 

Naš hrvatski jezik, bez svake sum¬ 
nje, spada među najljepše i najmilo- 
zvučnije jezike svieta. To je naš dra¬ 
gulj. Viekovi su se i pokoljenja trudili 
oko toga, da unutarnje bogatstvo od¬ 
govara njegovoj vanjskoj ljepoti. Svim 
snagama se nastojalo, da se iz našega 
jezika uklone rieči i izrazi, koje bi bilo 
kojim načinom prljale njegovu čistoću 
ili pak kaljale njegovu ljepotu. Može¬ 
mo dakle s ponosom reći, da ni mi Hr¬ 
vati niesmo zaostali za drugim kultur¬ 
nim narodima u pogledu čuvanja i nje¬ 
govanja svoga narodnoga jezika. Među¬ 
tim u ovom smo pogledu ipak učinili 
veliki propust, zanemarili smo veliku 
svoju dužnost, koju smo u prvom redu 
morali imati u vidu i na pameti. Po- 


stoje naime u živom našem narodnom 
jeziku rieči i izrazi, koji nagrđuju, po- 
nizuju, prljaju i blate našu liepu ma¬ 
terinsku rieč; postoje rieči i izrazi, koji 
se u nijednom slučaju ne bi smjeli na¬ 
laziti u obće upotrebljavanom riečniku 
kulturnog i civiliziranog naroda. Na 
organizmu našega narodnog jezika iz- 
rastla je rak-rana, koja iznakazuje svu 
ljepotu, svu uglađenost i svu plemen- 
štinu njegovu. Ova nakaza, koja se na¬ 
metnula našem jeziku, zove se psovka 
i kletva. Dar govora, kojim nas je ob¬ 
dario Svemogući Tvorac, liepi i milo¬ 
zvučni jezik, koji nam je On poklonio, 
mi upotrebljavamo za to,.da Njega bla¬ 
timo, da se na Njega nabacujemo naj¬ 
pogrdnijim izrazima. Ne treba biti krš¬ 
ćanin, ne treba uobće biti vjernik, tre¬ 
ba biti samo razuman čovjek, da se 
uvidi potreba čišćenja ove gube iz na¬ 
šega jezika i iz našega naroda. Malo 
samo treba imati čovječjeg i kulturnog 
osjećaja, pa da vidimo, da je psovka 
nešto najbezsramnije, nešto najluđe i 
ujedno nešto što u najvećoj mjeri do¬ 
kazuje nekulturu, prostotu i divljačtvo 
onoga, iz čijih ustiju ona izlazi. 


Sve<&ća dužnost 

Za nas kršćane, za koje je sadržina 
hitnija od forme, psovka je dakako još 
daleko veće zlo. Za nas je bitno zlo 
psovke i kletve u uvredi, koja se ovim 
sramotnim griesima nanosi Svemogu¬ 
ćem Bogu. Sva ostala zla i sva ostala 
rugoba ovog nakaznog grieha ništetne 
su i tako reći bezznačajne u uzporedbi 
s ovim glavnim i bitnim njegovim zlom. 
Ovakav naš stav protiv psovke i kletve 
ne znači međutim, da se mi protiv ovih 
tako razprostranjenih grieha u našem 
narodu ne smiemo boriti i sredstvima, 
koja nemaju posve vjersko obilježje. 
Ovo osobito onda, kad imamo posla s 
ljudima, koji ne vjeruju, odnosno bolje, 
koji misle i hoće, da u Boga ne vjeruju. 
Znameniti talijanski filozof Benedetto 
Croce, sin naroda, koji psuje, kao što i 
naš narod, a za kojeg se ne bi moglo 
reći, da se baš pozitivno odnosi prema 
dogmatskim i moralnim istinama ka¬ 
toličke Crkve, rekao je jednom, da je 
psovka nešto upravo ludo, ako je ona 
izrečena.s namjerom, da nešto sadržaj¬ 
no znači, s druge pak strane, da je znak 

loša i surova ukusa, ako je postala 
uobičajenim načinom govora. Ako je 
ovo točno, a sigurno je točno, onda iz 
ovoga sliedi, da je družtvena i narodna 
dužnost sviju nas bez obzira kako se 
odnosimo prema vjerskim istinama, da. 
se svrstamo u redove vojske protiv" 
psovke i kletve, da se na taj način bo¬ 
rimo, kako protiv najbezstidnijeg i naj- 
drskijega grieha, tako isto i protiv lu¬ 
dosti, odnosno protiv lošeg i surovog 
ukusa, koji se kod tako mnogo članova 
našega narda očituje preko psovke i. 
kletve. 

Mi svi priznajemo, jer nažalost mo¬ 
ramo priznati, da naš narod psuje i 
kune. Psuje se Svemogući Bog, psuje 
se Isus, naš Spasitelj i Ođkupitelj, Nje¬ 
govo Presveto Tielo i Njegova predra- 
gocjena Krv, Njegov krvavi znoj i Nje¬ 
gov pretežki križ. Psuje se Bogorodica, 
i' Djevica Marija, Majka naša. Psuju se 
anđeli i svetci. Psuje se sve, što je čo¬ 
vjeku najmilije i najsvetije. Psuju in¬ 
telektualci, radnici i seljaci. Psuje muš¬ 
ko i žensko, mlado i staro. Psuju oni, 
koji ne idu u crkvu, a psuju i oni, koji 
idu u crkvu. Psuje se u veselju i žalosti,. 

10 


u srčbi i razdraganosti, u šali i zbilji, 
iz zloće i iz običaja. Psuje se u uzhi- 
ćenju radi postignuta uspjeha isto tako 
kao i u biesu zbog doživljena neus¬ 
pjeha. Psuje se danju i noću. Ciela naša. 
liepa domovina slična je paklu, u kojem: 
se uviek i neprestano psuje i kune. Ova. 
ki'uta spoznaja tjera nam crvenilo u; 
lice, poput more pritište našu dušu i mi 
se najozbiljnije moramo zapitati, što će; 
biti s narodom, koji se diči i ponosi 
svojom tisućugodišnjom kulturom, što 
će biti s narodom, koji prisvaja sebi. 
ulogu graničara zapada, kada taj narodi 
f ni poslije 1.300 godina života u zajed¬ 

nici kršćanstva nije mogao toliko ople¬ 
meniti svoju dušu te uvidjeti, da je 
psovka i kletva, ne samo najbezstidnijf. 
i najdrskiji grieh, nego također i izraz: 
surovosti, divljačtva i poganštine. 

U plemenitom nastupu rodoljubnih: 
osjećaja, u bezgraničnoj ljubavi i oda¬ 
nosti prema svome narodu našli su se 
neki, koji su se ogriešili o istinu i prav¬ 
du. Našli su se naime neki, koji tvrde, 
da psovka nije svojstvena našem naro¬ 
du, nego da je tek od prije relativne 
. kratkog vremena u naš narod unesena- 

Sliepa ljubav međutim nikada nije ko¬ 
ristila ni onome, koji ljubi, a ni onome, 
ikoga se ljubi. I mi, koji hoćemo da po- 
'vedemo borbu protiv psovke i kletve, 
moramo istini, ma kako ona bila gorka, 
pogledati ravno u oči. Osjećaj ljubavi 
prema našem narodu ne smije da nam 
zamrači očinji vid, ne smije nam za¬ 
mračiti istinu, a još manje nas smije 
dovesti do toga, da svoj grieh i svoju 
:zloću navaljujemo na drugoga. Iskreno, 
■otvoreno i mužki moramo priznati, da_ 
je baš ona najgora vrst psovke, psovka," 
ikoja je upravljena i koja se baca bla¬ 
tom na vjerske svetinje, svojstvena na- 
;šem narodu, da ona nije tek nedavno 
unesena u naš narod, već da je ona 
davno i davno u našem narodu prestala 
'biti pojedinačnom, ■ a postala družtve- 
mom, narodnom pošasti dotle, da je 
psovka postala nekim svojstvenim obi¬ 
lježjem našega narodnoga jezika. Ako 
je neumoljiva i nepobitna istina, da je 
psovka ne samo izraz divljačtva i ne- 
Ikulture, znak surovosti i pomanjkanja 
odgoja, nego ujedno i najteža uvreda 
Svemogućega, onda moramo doći do 
-zaključka, da je psovka zaista naša 


najveća narodna sramota, 
da je psovka najteža i najopa¬ 
snija rak-rana, koja razjeda i uni¬ 
štava ne samo duhovni, već i fizički 
život našega naroda. Dok se ne otrese- 
mo psovke i kletve, dok psovka i kletva 
ne prestane biti obći narodni grieh, do 
tada se mi ne možemo ubrajati .među 
narode, kojima je kršćanska kultura po¬ 
stala njihovim duhovnim vlasničtvom, 
do tada moramo strepiti i drhtati nad 
Ibudućnošću našega naroda. Uzalud će¬ 
mo se dičiti našom prošlošću, uzalud 
ćemo se ponositi našom književnošću i 
naukom, našim školama i visokim na¬ 
učnim zavodima, uzalud ćemo se pozi¬ 
vati na umjetnička remek-djela svake 
vrsti, kojima su naši vrli sinovi oboga¬ 
tili umjetničku riznicu čovječanstva; 
sve će nam ovo biti uzalud, ako ne 
pregnemo na to, da kultiviramo srdce i 
dušu našega naroda tako i toliko, da 
narod kao cjelina osjeti sav užas, svu 
rugobu, svu surovost, svu prostotu i svu 
nekulturnost psovke i kletve. Dok psov- 
Iku i kletvu ne svedemo na to, da ona 
prestane biti obćom narodnom manom, 
da prestane biti družtvenom pojavom. 

mi nećemo moći govoriti o našoj narod¬ 
noj skupnosti kao o kulturnom narodu 
i ako u njemu može biti i pojedinaca i 
pojedinih narodnih slojeva, koji su se 
obrazovanošću, kulturom i uglađenošću 
visoko izdigli. 

Odtucna b&cba- 

Mnogo puta je do sada kod nas po¬ 
kretana borba protiv psovke i kletve, 
ali nažalost, možemo reći s dosta slabim 
uspjehom. Psovka i kletva se još uviek 
nažalost šire, zauzimaju sve više tere¬ 
na, umjesto da im se teren sužava. 
Prvo je mjesto u borbi protiv psovke i 
kletve uviek zauzimala Crkva. Ovo je 
sasvim i razumljivo. Crkva promatra 
psovku s njezine najstrašnije strane, u 
njezinom najrazarajućem dielu. Crkva 
osjeća psovku kao najtežu i najdrzkiju 
uvredu Božjega veličanstva, kao pobu¬ 
nu stvora prema Stvoritelju, kao naj- 
crniju nezahvalnost obdarenoga prema 
dobročinitelju. Božja slava i Božja čast 
su prvi i glavni razlog, radi kojeg Cr¬ 
kva i u našem narodu već desetcima 
vodi nepomirljivu borbu protiv psovke. 


Kako su pak Božja čast i Božja slava 
nerazrešivo povezane s pravim napred- 
kom i pravom kulturom, to Crkva svo¬ 
jim radom i svojim djelovanjem pred¬ 
stavlja najmoćnijeg činitelja svakog 
pravog duhovnog i tvarnog napredka, 
svake kulturne i civilizatorne djelat¬ 
nosti. Napredak, bio on ne znam kakav 
i ne znam koliki, uspjesi, postignuti na 
polju duhovne kulture ili tvarne civili¬ 
zacije, ako se ne temelje na zakonima 
Božjim, ako se protive slavi Božjoj, po- 
, staju danas ili sutra najvećim bičevima, 
najstrašnijim oruđem uništavanja čo¬ 
vjeka i svega što je čovjek stvorio. Ako 
je ikad u poviesti ova istina bila oče¬ 
vidna, očevidna je ona danas. Oteli smo 
prirodi njezine sile, zarobili smo mate¬ 
riju, svladali smo prostor, pobiedili smo 
vrieme, uzdigli smo se nebu pod oblake. 
I umjesto da smo od zemlje napravili 
zemaljski raj, mi smo je pretvorili u 
pakao, klaonicu, u krvavu močvaru, u 
kojoj se gušimo i davimo u vlastitoj 
krvi. Dogođaji iz vremena seobe naro¬ 
da, rušenja, palenja, klanja i ubijanja 
iz vremena provala Huna, Gota, Van¬ 
dala i Tatara samo su blieda slika ra- 

šaranja, uništavanja i pokolja, koja da¬ 
nas vrše t. zv. kulturni narodi XX. vie- 
ka. Zašto sve to? Jer se nepriznavanjem 
Boga, udaljenjem od vjere, odmetanjem 
od Crkve izgubilo pravi pojam dobra, 
izgubio se pravi smisao života, izgubio 
se svaki osjećaj kulture, odgovornosti, 
povezanosti i ljubavi. Današnji je čo¬ 
vjek postao civilizirani divljak, koji je 
od ^običnog prašumskog divljaka to 
strasniji i opasniji, što mu je moderna 
tvarna kultura i civilizacija, koja je bez 
vjere, duše i srdca, dala u ruke straho¬ 
vita sredstva ubijanja i razaranja. 

Ako dakle u zajednici i pod vodstvom. 
Crkve povedemo oštri i nepomirljivi rat 
protiv najveće naše narodne sramote, 
protiv psovke i kletve, kao najmrzkijeg, 
najopasnijeg i najtežeg grieha našega 
naroda, mi zapravo time vodimo ne sa¬ 
mo religioznu, već također kulturno- 
narođnu i družtvenu akciju 
prvoga reda. Borbom protiv psov¬ 
ke i kletve, kao našeg narodnoga grie- 
ha, postavljamo prvi i neobhodni te¬ 
melj svakom zdravom kulturnom du¬ 
hovnom i tvarnom prosperitetu našega 
naroda. Organiziranom i na široko za¬ 


snovanom borbom protiv psovke i klet¬ 
ve mi zapravo dajemo kulturnu svje— 
dočbu našem narodu. Postojanje naime 
ove borbe dokazuje, da u našem narodu, 
postoji bar jedan dio javnog mišljenja, 
koje osjeća svu nakaznost i svu rugobu, 
ove nekulturne pojave, protiv koje naj¬ 
oštrije reagira. Ako već pojedinac pre¬ 
ma poznatom geslu treba da bude spre¬ 
man žrtvovati sve za obraz, a obraz za 
ništa na svietu, to pogotovo takva od¬ 
lučnost treba da odlikuje narod. Svaki 
organizam se smatra sposobnim za ži¬ 
vot, dok ima u sebi snage, da reagira. 
protiv razarajućih i uništavajućih in¬ 
fekcija i bolesti. Isto tako svaki se na¬ 
rod mora smatrati sposobnim za kul¬ 
turno stvaranje i za kulturni život, kad. 
u sebi ima snage, da instinktivno i dje¬ 
lotvorno reagira na nekulturne pojave- 
svoje sredine. 

Budimo dakle, cUstiedni! 

Pitat ćete me, na koji način mi mo¬ 
žemo sudjelovati u borbi protiv psovke 
i kletve? Osim pojedinačne akcije, koju 
svaki od nas mora povesti u svojoj ku- 

<ći, u svome prijateljskom krugu, u svo- 
rnie uredu, svojoj radionici, svome du¬ 
ćanu ili svome poduzeću, mi moramo 
povesti i kolektivnu akciju protiv psov¬ 
ke i kletve. Ova kolektivna akcija ima 
biti upravljena na to, da cjelokupna 
.naša javnost dođe do spoznaje i uvje¬ 
renja, da je psovka, osim toga što pred¬ 
stavlja najteži i najružniji grieh, naj¬ 
veća kulturna sramota našega naroda. 
Iz ove spoznaje i ovoga uvjerenja naša 
javnost mora povući konsekvenciju, ko¬ 
ja se sastoji u tome, da psovka mo¬ 
ra postati družtveno pro¬ 
skribirani porok, da se pso¬ 
vači moraju smatrati druž- 
t v e n o difamiranim osobama. 
Svako naše družtvo, imalo ono vjerski, 
prosvjetni, narodni, zabavni, športski 
ili bilo kakav drugi značaj, moralo bi u 
svoja pravila unieti odredbu, da psovač 
ne može biti družtveni član ; Moramo 
uvjeriti našu javnost, da je skrajnje 
vrieme, da se narodna savjest probudi 
I da oštro reagira protiv psovke i klet¬ 
ve, a ne da se pokraj nje prolazi indi¬ 
ferentno, ne osjećajući je uvredom ne 
samo prema Bogu, nego ni prema na¬ 


šem narodnom imenu i našem narod¬ 
nom ponosu. 

Naš kazneni zakon u svome § 162. 
inkriminira psovku kao prestup protiv 
javnog mira i poredka, pak onoga, koji 
je javno izreče, kažnjava sa zatvorom 
do godine dana. Prijavu protiv javnoga 
psovača može podnieti svatko i državni 
je tužitelj na svaku prijavu dužan pod¬ 
nieti tužbu protiv psovača. Razlog je 
tome, što se po našem kaznenom zako¬ 
nu javnog psovača goni u javnom pro¬ 
bitku. Osim toga postoji kod nas i Na¬ 
redba protiv psovke od 14. srpnja 1941., 
po kojoj se psovači redarstveno kažnja¬ 
vaju zatvorom do 30 dana, a u slučaju 
opetovanja do dva mjeseca. Dužnost bi 
dakle svakoga od nas bila, da uviek, 
kada čuje, da netko psuje, počinitelja 
prijavi bilo redarstvu bilo državnom 
tužitelju. Međutim pitajmo se, koliko 
kod nas ima osoba, koje su sviestne ove 
svoje dužnosti? Mi smo naime svjedoci 
činjenice, da se kod nas javno psuje i 
nai ulici i u dućanima, i na javnim mje¬ 
stima, pa čak i u uredima, a da državni 
tužitelji nemaju uobće posla s psovači¬ 
ma, da sudovi uobće ne dolaze u pri- 

godu suditi bogohuliteljima. Zar ovo 
nije dokaz više, da naša javnost ima 
uspavanu savjest i prema tome, da ne 
reagira na ovu žalostnu pojavu onako, 
kako bi to trebalo i kako bi to moralo 
biti. 

Vrieme je dakle, da se trgnemo, te 
svi skupa povedemo oštru, nepomirljivu 
borbu protiv ove naše narodne sramote. 
Zdrava i sretna narodna budućnost za¬ 
visi od uspjeha ove naše borbe. Svaki 
Hrvat, koji zaista ljubi svoj narod, sva¬ 
ki onaj, koji u sebi ima hrvatskog na¬ 
rodnog ponosa, odazvat će se pozivu na¬ 
šega preuzvišenoga Nadpastira i svrsta¬ 
ti se u bojne redove protupsovačke voj¬ 
ske uvjeren, da tu borbu sam Bog želi, 
osvjedočen, da je ova borba eminentno 
narodni i kulturni posao, od čijeg us¬ 
pjeha zavisi ne samo dobar glas, nego i 
sreća i budućnost hrvatskog naroda. 


Borbu protiv psovke i proklinjanja vođi 
»Pokret protiv psovke« u Zagrebu. Sve in¬ 
formacije i sva pomagala za taj liepi na¬ 
rodni rad možete dobiti u njegovoj pisarni 
(Zagreb, Kaptol 31). 




